runetrust/blame-folketinget-dk huggingface dataset:
Peter Christensen (V), 2007-09-06:
Når man går ud og ser på kommunernes økonomi, vil man konstatere, at der f.eks. fra 2006 til 2007 var et løft, selv om hr. Villy Søvndal jo også stod og gentog den samme melodi, sidste gang vi havde finanslovforhandlinger, og jeg er sikker på – for pengene er afsat – at også næste år, altså i 2008, vil vi kunne konstatere, at der var plads til mere og bedre velfærd ude i kommunerne.
Majbrit Berlau (EL), 2006-04-26:
En række af de kommentarer og spørgsmål, vi sidder tilbage med i Enhedslisten, har SF’s ordfører gjort fint rede for, og vores tilgang til dette lovforslag er den tilgang, vi også har til de tidligere forslag, L 182 og L 184, hvori vi synes der er en række uklarheder og en række spørgsmål, som vi gerne vil have redegjort for i udvalgsarbejdet.
Ole Sohn (SF), 2004-12-15:
Hvis man læser dagens udgave af Politiken, vil man se, at der, på trods af at man har faktisk brudt skattestoppet i kommunerne – og det har man gjort, bl.a. fordi man har været nødt til at sikre en bedre hjemmehjælp – og bruger flere penge til ældre, er der længere mellem de tidspunkter, hvor den ældre får besøg af en hjemmehjælp.
Kristian Thulesen Dahl (DF), 1999-02-11:
Statsministeren gik jo ud til offentligheden og sagde undskyld for den måde, forløbet omkring finanslovsforhandlingerne og efterlønsspørgsmålet, pensionsalderen m.v. havde været på, men den samme undskyldning og beklagelse er ikke kommet til udtryk her i Folketingssalen, og derfor synes jeg, det havde været rimeligt, at statsministeren i sit manuskript var nået frem til at forklare Folketinget, hvad der egentlig var baggrunden for den undskyldning, og hvad der så i statsministerens handlemåde vil blive anderledes fremover.
Pernille Blach Hansen (S), 2003-12-02:
Jeg vil gerne have at vide, hvilken rapport det er, og som sagt vil jeg skynde mig at slå op med det samme og læse, hvilken kritisk bemærkning der er til den rapport, hr. Jørn Dohrmann nævner, for det er jo vanskeligt at finde en, der ikke er blevet sønderlemmende kritiseret.
Grete Schødts (S), 2004-12-17:
Efter min opfattelse har den tidligere socialminister begået en rapport, der siger noget om, hvem der er de økonomisk fattige i dette land, og det er ikke alle de her folkepensionister, som Dansk Folkeparti giver en ydelse sammen med regeringen, sammen med Venstre og Konservative, der i øvrigt var lodret imod den her ældreydelse for bare 2 år siden.
Lene Espersen (KF), 2008-05-08:
Til spørgsmålet om, hvorvidt man i hvert tilfælde skal sige, at den unge, der har slået et andet menneske ned, voldtaget en anden ung, skal møde op og sige undskyld, vil jeg sige, at jeg ikke synes, at det er et spørgsmål, som der er nogen som helst form for enkle løsninger på.
Lissa Mathiasen (S), 2006-01-12:
Nu sidder man selvfølgelig i Vamdrup Kommune og siger: Skal vi udrede de 6 mio. kr., vi har overskredet budgettet med, så betyder det, at vi ikke kan iværksætte de plejehjemspladser, som vi har ønsket; så betyder det, at pasningsgarantien formentlig bliver nødt til at blive skåret; Fttmo036.fm Page 2610
Mette Thiesen (NB), 2021-06-01:
Hvis politikerne ikke vil være ærlige om, at velfærd på nuværende tidspunkt ofte kun findes på papiret, så bør de i det mindste anerkende det, og hvis politikerne vil afhjælpe problemet, bør de tage skeen i den anden hånd og handle og sikre retssikkerheden på området nu, for det haster.
Bjarne Laustsen (S), 2003-12-10:
Det var jo næsten sådan, at amterne blev påtvunget at overtage dem, fordi der var for lidt økonomi i de selskaber, der var tidligere. Så vil jeg godt lige høre, om jeg kan være helt sikker på, at det, ministeren siger, er, at hvis der kommer en ny kommunalreform, kan den først træde i kraft efter 2005, og så vil der være tid derefter.
Trine Pertou Mach (EL), 2023-05-12:
Først vil jeg sige, at den her beslutning om at lave en udredning om den såkaldte spiralsag jo er rigtig vigtig, fordi det er med til at tage fat på et meget ømtåleligt emne, som har nogle, hvad kan man sige, historiske toner og nogle historiske baggrunde, som af forskellige årsager er rigtig vigtige at få afklaret, både fordi man skylder de mennesker, der har været udsat for de overgreb, at man gør det, men også fordi det er noget, der kan gøre, at man kan bringe den relation, der er imellem Danmark og Grønland, videre ind i en fremtid, hvor man ikke hænger i den slags historiske fejltagelser.
Morten Bødskov (S), 2005-04-27:
Med de meget konkrete spørgsmål, som vi her har rejst, altså især angående proportionaliteten i sanktionsbestemmelsen på køre-hviletids-området og overhalingsforbuddet, som er en del af forsøgsordningen for de her særlige køretøjer, som i dag forsøgsvis har tilladelse til at køre 80 km/t., er Socialdemokratiet klar til at støtte lovforslaget.
Morten Østergaard (RV), 2007-11-29:
Derfor vil jeg bare spørge: Når nu vi i dag i vores forslag til vedtagelse skriver, at vi opfordrer regeringen til bredt samarbejde om at øge udviklingsbistanden fra de nuværende 0,8 pct. af BNI, er det så noget, Dansk Folkeparti og hr. Thulesen Dahl kan støtte?
Lene Espersen (KF), 1999-04-29:
Derfor må jeg også sige, at det, som man her foreslår, tror jeg sådan sådan set ikke der er noget som helst værdifuldt i. Vi må afvise forslagene, og det er ikke, fordi vi er uenige i det, der er det helt endegyldige mål, nemlig at der skal være en god debat, men jeg mener ikke, det er det helt afgørende, at vi har behov for flere rapporter og mere papir, sådan som flere har været inde på tidligere.
Jacob Mark (SF), 2020-06-04:
Men vi er også et pragmatisk parti, og det vil sige, at hvis der skulle være andre partier i Folketingssalen, som egentlig synes, det her er et fornuftigt forslag, men som gerne vil finde anden finansiering, så er de jo velkomne, og vi vil være lydhøre – det skal ikke være det, det kommer an på.
Elsebeth Gerner Nielsen (RV), 1999-02-03:
Helsingforsoperaens arealanvendelse er justeret i forhold til de behov, udvalget skønner Det Kgl. Teater har, og jeg har fået oplyst, at justeringerne bl.a. omfatter større salsrum i kraft af, at man har et ønske om større tilskuerkapacitet, større og flere prøvesale, repetitionsrum, opsyngningsrum, opholdsfaciliteter for kunstnernes personale samt malersal, malerværksted, montagehal og rekvisitlager.
Svend Auken (S), 2008-04-24:
Han ved, at jeg og andre har gjort alt, for at Folketinget har kunnet komme til at diskutere dette emne, som vi også gjorde det for 2 dage siden under en forespørgselsdebat, han i øvrigt selv havde rejst, hvor vi brugte mange timer - mange timer - til at diskutere dette spørgsmål, og hvor to ting blev gjort lysende klart.
Finn Sørensen (EL), 2018-12-05:
Så til det andet helt centrale spørgsmål i den her debat: Kan ministeren svare på, hvad de mange tusinde mennesker skal leve af, som må forlade arbejdsmarkedet længe før pensionsalderen på grund af nedslidning eller manglende kvalifikationer, og erkender ministeren, at dette problem vil vokse i takt med de vedtagne og planlagte forhøjelser af pensionsalderen, og hvis ministeren erkender, at det er et problem, hvad vil han så gøre ved det?
Anders Fogh Rasmussen (V), 1998-03-27:
Jeg må selvfølgelig betinge mig, at vi ser, hvilken aftale regeringen indgår med kommuner og amter, men vi er helt klar over, at hvis der skal styr på udviklingen i det offentlige forbrug, er man også nødt til at lave en aftale, der indebærer en stram økonomisk politik, for så vidt angår den kommunale del.
Aaja Chemnitz Larsen (IA), 2016-01-22:
Jeg har personligt arbejdet for at fremme børns rettigheder både kommunalt og landsdækkende som børnetalsmand, men også som frivillig som medinitiativtager til den frivillige forening MIBB/Bedre Børneliv, og nu, hvor jeg arbejder frivilligt i bestyrelsen for Red Barnet Grønland.
Christine Antorini (S), 2011-05-30:
Det, der undrer os, og det er grunden til, at Socialdemokraterne sammen med SF, De Radikale og Enhedslisten har stillet en række ændringsforslag, er, at regeringen ikke ønsker at følge nogle indlysende positive forslag, som en helt enig folkeoplysningsverden er kommet med, forslag, der yderligere vil forbedre folkeoplysningsloven.
Manu Sareen (RV), 2012-03-28:
Med hensyn til den norske model, så var det, den her spørgeundersøgelse fra Altinget tog udgangspunkt i, netop 40 pct., som man har i Norge, og jeg synes, at vi i går sagde, at det er der ikke nogen planer om, og jeg synes også, at vi sagde det den 8. marts, og vi har sagt det fra den 8. marts til i dag.
Christian Wedell-Neergaard (KF), 2006-04-06:
Der skal være visse områder, hvor man ikke kan køre frit med køretøjer, hvis partikeludslip ikke er begrænset, og derfor vil det også være sådan, at når vi kommer frem til behandlingen af lovforslaget om miljøzoner, vil vi fra Det Konservative Folkepartis side gå positivt ind i drøftelserne, fordi vi ligesom de øvrige ordførere ser det som et stort problem.
Lene Espersen (KF), 2009-04-21:
Det skal det naturligvis, men det er også fremgået meget klart af førstebehandlingen og nu igen af andenbehandlingen, at det er noget, vi har gjort, fordi vi har lyttet til de råd, der har været fra forskellige aktører på det finansielle marked, herunder Nationalbanken og de internationale ratingbureauer, og derfor har jeg altså meget svært ved at forstå, at det, at man lytter til en kritik, når et forslag er i høring, gør, at der skulle være tale om en eller en form for hemmelig proces.
Morten Østergaard (RV), 2015-04-16:
Så vi har netop adresseret det på en effektiv måde, men jeg er bare nødt til at holde fast i, at bemærkningerne til forslaget indledes med, at der er flere og flere, som ophæver bopælspligten, at der er flere, der benytter sig af det, og det fører så til et behov for delt kommuneskat, fordi det sker i yderområderne.
René Gade (ALT), 2018-05-03:
Uden at blande pærer og bananer sammen og sige, at det ene entydigt afhænger af det andet, så vil jeg i hvert fald sige, at hvad angår skattelettelser til virksomhederne i forhold til den her fradragsforøgelse fra 100 pct. til 110 pct., skal vi tænke os rigtig godt om i Alternativet, før vi siger ja.
Høgni Hoydal (T), 2009-12-03:
Jeg vil opfordre til, at man tager den såkaldte Stoltenbergrapport alvorligt, som jo taler om et nordisk beredskab, altså at de nordiske lande sammen skal have et beredskab for hele Arktis og Nordatlanten – et område, som bliver mere og mere vigtigt, også geopolitisk.
Holger K. Nielsen (SF), 2015-11-10:
Når regeringen, på trods af hvad der er ønsket fra den danske chef nede i Mali, sender en meget mere begrænset mission af sted, så skyldes det jo, at man ikke vil tømme kassen, for man skal tage stilling til, om man skal fortsætte i Irak. Mener Enhedslisten ikke, at det er mere relevant at være i Mali end at være i Irak?
Per Clausen (EL), 2010-02-04:
Det interessante er jo her, hvis det, hr. Johs. Poulsens siger, er rigtigt, og han har jo en vis erfaring inden for området, så det, han siger, er sikkert rigtigt, nemlig at vi har en lovgivning, som siger, at man skal beskytte § 3-områderne, men efterfølgende har vi også en lovgivning, der siger, at kommunalbestyrelserne selv afgør, om de vil melde overtrædelser til politiet, og det er faktisk fuldt lovligt, hvis de ikke melder overtrædelser til politiet, selv om der er sket en lovovertrædelse.
Christian Langballe (DF), 2016-04-13:
Jeg mener simpelt hen, at det her er et spørgsmål om et stykke virkelighedserkendelse, for jeg synes det er en abstrakt utopi, man bevæger sig rundt i lige i øjeblikket, i stedet for at se virkeligheden i øjnene og så tage vare på de enkelte nationalstater i Europa og deres befolkninger.
Dennis Flydtkjær (DF), 2011-11-29:
Man har jo handlet i god tro og orden for måske 2 år siden og haft finansielle aktiver på måske 50 pct., fordi man stod og skulle til at lave et opkøb af en virksomhed eller har sparet op, fordi man gerne vil sætte gang i nogle investeringer, som netop er ønsket de gør.
Ole Birk Olesen (LA), 2024-04-19:
Vi andre har begrænset adgang til de informationer, som udveksles i de samtaler mellem kongehus og regering, og jeg synes ikke, at vi skal ned og ... gøre det der med fluer, som man ikke må sige her på talerstolen i Folketinget eller i offentligheden, i forhold til hvilke behov kongehuset har i sin økonomi.
Hans Kristian Skibby (DF), 2011-05-05:
Specielt i de her tider, hvor vi taler og forhandler om pensionsforringelser og ændring af tilbagetrækningsalderen på vores arbejdsmarked, virker det en kende underligt, at Folketingets flertal tilsyneladende ikke er interesseret i at kigge på en normalisering af de her meget gunstige regler for Folketingets medlemmer.
Morten Messerschmidt (DF), 2005-03-03:
Særlig er der behov for at gøre sig nogle etiske overvejelser dels i forhold til den overskridelse af kanyleprincippet, som vil være helt generel, hvis denne lov bliver vedtaget, og særlig i forhold til de bemærkninger om dyrenes integritet, som der også bliver gjort i bemærkningerne til lovforslaget.
Søren Egge Rasmussen (EL), 2020-11-19:
Måske var det naturligt, at vi fik lavet en struktur, hvor der både var nogle, der kunne rådgive om arealudviklingen; et andet hold, der kunne rådgive om eksporten; og et andet hold, som kunne forholde sig til, hvordan vi fordobler det på hjemmemarkedet.
Mette Frederiksen (S), 2020-12-08:
Og når det handler om beskæftigelse, som jo er noget af det vigtigste overhovedet for den økonomiske politik, vi fører i Danmark, er en af grundene til, at vi har de muskler og den kapacitet til at komme igennem den her krise, at vi har en meget, meget høj beskæftigelse i Danmark, og fordi vi også qua nogle reformer har sørget for at sikre, at der er de mennesker, der skal være til rådighed, kan man sige, for vores arbejdsmarked, og så med den anden hånd fører en politik, der gør, at der faktisk er et rigtigt arbejde til dem.
Erling Bonnesen (V), 2018-11-27:
Venstre ønsker selvfølgelig også at være med til at skabe rammerne for et fortsat stærkt fiskeri, og det lovforslag, som vi behandler her i dag, vil jo også sammen med de andre initiativer, vi har gang i, være med til at sikre en mere hensigtsmæssig fordeling af de danske fiskekvoter.
Frank Aaen (EL), 2012-01-31:
Når vi så snakker om grænsekontrol, er det så ikke helt korrekt forstået, at det her tema ikke opstod på grund af et ønske om at styrke grænsekontrollen, men opstod som et ønske om at købe Dansk Folkeparti til at ødelægge efterlønsordningen og forhøje folkepensionsalderen?
Aage Frandsen (SF), 2002-01-17:
Det, der vil være det interessante i den her forbindelse, er selvfølgelig, at det, som vi ikke opfatter som særlig slemt at man måske lige glemmer, så også er noget, som det er lovligt at vi glemmer. Men så til gengæld skal det, som er regulært sort arbejde, altså også betragtes som regulært sort arbejde.
Morten Østergaard (RV), 2007-04-17:
Det er ærgerligt, at budskabet fra bl.a. Dansk Arbejdsgiverforening og Dansk Industri ikke er sivet ind hos ordføreren, for her siger man jo netop, hvad vi har sagt længe, at det foreslåede greencard er for bureaukratisk, og at indtægtsgrænsen er for høj.
Anders Fogh Rasmussen (V), 2005-11-09:
Det er nye penge, forstået på den måde, at de 38 mio. kr. er helt nye midler til udviklingsbudgettet uden for udviklingsbistanden, og de 132 mio. kr. til katastroferammen bliver tilført fra forsinkede eller udskudte udviklingsprojekter i tre lande.
Anders Kronborg (S), 2024-11-20:
Det er en del af gældsinddrivelsesaftalen for skattevæsenet fra juni 2023, som blev indgået med et meget bredt flertal her i Folketinget, nemlig mellem regeringspartierne, Socialdemokratiet, Venstre og Moderaterne, og uden for regeringen Socialistisk Folkeparti, Liberal Alliance, Det Konservative Folkeparti, Radikale Venstre og Alternativet.
Margrethe Vestager (RV), 2001-04-20:
Derfor ser jeg frem til udvalgsbehandlingen, som jeg håber kan blive interessant, men også vil nå frem til det resultat, at et bredt flertal vil være med til at konsolidere den fri ungdomsuddannelse og dermed give de unge, som har brug for den fri ungdomsuddannelse, uanset hvordan vi umiddelbart karakteriserer det, et afsæt og en ro til, at de får en ungdomsuddannelse og dermed et afsæt både til videreuddannelse, men også får en tilknytning til arbejdsmarkedet.
Inger Støjberg (V), 2008-10-09:
Men når hr. Villy Søvndal siger, at det nu ser ud til, at vi får en voldsom stigning i arbejdsløsheden, så taler hr. Villy Søvndal jo på en eller anden måde imod bedre vidende, for det er jo sådan, at man altid skal tage udgangspunkt i det niveau, man er på, og fakta er altså, at vi stort set aldrig har haft lavere ledighed, end vi har nu.
Keld Albrechtsen (EL), 2002-01-30:
Jeg vil godt spørge ministeren, om det faktisk ikke er sådan hos den lange række af ministre, der nu har fået disse politiske pressemedarbejdere, at ministeren sammen med den pågældende medarbejder tilrettelægger en pressestrategi, og så går den pågældende medarbejder ud og henvender sig til journalister, giver dem bestemte af regeringen eller af den pågældende udvalgte oplysninger, ikke nødvendigvis oplysninger, som giver et retvisende billede samlet set af den sag, der er tale om, måske endog oplysninger, som er, skal vi sige, noget doktorerede.
Jesper Petersen (S), 2017-10-25:
Jeg vil sige til hele den der diskussion om overhovedet at købe en bil, at for mange af dem, der virkelig er på nippet til, om de har råd eller ej, er det jo heller ikke en ny bil, de vil ud og forsøge at få; det er jo en billig brugt bil, sådan en husholdningsøkonomi vil have råd til.
Lars Løkke Rasmussen (V), 2008-04-16:
Det siger jeg ikke for på nogen måde at vende ryggen til det problem, at vi har vakante sygeplejerskestillinger, at vi har vakante lærerstillinger og har vakante SOSU-assistentstillinger, men bare for at understrege, at problemstillingen er den bredere, at vi i hele det danske samfund sådan set har en knaphed på arbejdskraft.
Holger K. Nielsen (SF), 2006-02-22:
Der har været fornærmede taler om, at vi overhovedet har rejst den her debat, om tidspunktet for den, sådan nogle prokuratorargumenter, som man kan bruge ved en generalforsamling i en brevdueforening, men som jeg synes er særdeles irrelevante her i en demokratisk debat i Folketinget, hvor det handler om, at vi skal stå til ansvar over for vælgerne for, hvad vi gør.
Inger Støjberg (V), 2013-04-16:
Men jeg vil gerne sige: Man kan selvfølgelig bare vælge at gøre som den nuværende regering, nemlig lukke øjnene for de øgede udgifter, der er, men endnu værre lukke øjnene for den mindskede integration, som vi jo netop kommer til at opleve med f.eks. fjernelsen af starthjælpen.
Magnus Heunicke (S), 2014-12-11:
Aftaleparterne noterer derfor, at regeringen vil iværksætte en analyse af konsekvenserne ved at indføre en tilladelsesordning for varebiler, der indebærer, at de omfattes af krav om løn- og arbejdsvilkår svarende til det, der gælder for lastbiler over 3,5 ton.
Per Ørum Jørgensen (KF), 2006-01-11:
Lever vi ikke op til vores ansvar som forældre, der indebærer, at vi skal drage omsorg for barnet, tage hånd om barnets personlige forhold ud fra barnets interesser og behov, som det står i lov om forældremyndighed og samvær, svigter vi vores børn; svigt, der får store konsekvenser for barnets udvikling og livsbane.
Mattias Tesfaye (S), 2020-05-20:
Vi er i dialog med relevante brancher, hvor der arbejder mange med udenlandsk baggrund, om, hvordan der kan informeres om smitterisikoen på arbejdspladserne, og så inddrager vi de praktiserende læger for at få udbredt myndighedernes anbefalinger i forbindelse med covid-19 og for at få et øget fokus på test af patienter med anden etnisk baggrund end dansk.
Pia Olsen Dyhr (SF), 2011-11-09:
Og en af problemstillingerne her er bl.a. spørgsmålet om, hvorvidt det er nemt at få visum eller ej, og der må vi erkende, at de danske regler for at få adgang til at få visum ikke er de samme som f.eks. i Tyskland og Sverige; de er mere besværlige og kringlede, end de er i vores nabolande.
Pernille Rosenkrantz-Theil (EL), 2003-12-02:
Reduktionen i antallet af skolepraktikpladser kan imidlertid have utilsigtede effekter, eksempelvis at unge fravælger erhvervsuddannelser til fordel for gymnasiale uddannelser eller slet og ret ikke påbegynder en uddannelse.« Hvilken af de to vurderinger mener fru Tina Nedergaard
Birthe Rønn Hornbech (V), 2008-10-21:
Man behøver såmænd ikke være viceminister for at vide - hvis det var det, hr. Henrik Dam Kristensen ville udnævne Dansk Folkepartis ordfører til - at der kommer et forslag, for det kan man læse i R 1, den skriftlige redegørelse fra statsministeren, hvori det fremgår, at der kommer et samlet forslag om udvisning i januar måned.
Morten Helveg Petersen (RV), 2007-06-01:
Vores bidrag til og ideer om samtænkning har jo netop til formål at søge at kombinere sikkerhedsstabilisering med iværksættelse af en genopbygning, der gerne skulle kunne betyde, at den afghanske befolkning ser, at det her er noget, hvor der sker en positiv udvikling.
Per Clausen (EL), 2005-12-16:
Dansk Folkepartis ordfører beskrev meget præcist, hvor godt det var at få det vedtaget meget hurtigt, fordi det var et forslag, som var nødvendigt af hensyn til EU, og når selv Dansk Folkepartis ordfører kan blive så forvirret, at hensynet til EU kræver, at man vedtager et forslag hurtigt, kan man jo godt forstå, at det må være et meget enkelt og nemt forslag.
Per Clausen (EL), 2011-05-06:
For mig bekendt er alle Folketingets partier vistnok – med undtagelse af Dansk Folkeparti og Enhedslisten – involveret i en teleforligsaftale, som jo gør, at hver gang man stiller konkrete forslag på det her område, så bliver de afvist, fordi der findes en plan for det, og at det, når man så begynder spørge ind til planen, bliver utydeligt.
Frank Aaen (EL), 2005-03-10:
Jeg vil gerne spørge socialministeren: Hvorfor afviser regeringen så bastant, at vi omlægger nogle af dagpengene, som vi i dag bruger til at betale folk for ikke at lave noget, og i stedet for bruger dem til at udvide hjemmehjælpen, så der kan komme nogle flere hænder – for det er jo det, det drejer sig om – derud, hvor der er brug for det, ude hos den enkelte ældre, der har brug for hjælp?
Runa Friis Hansen (EL), 2024-04-02:
Ligesom Bedre Psykiatri og andre interesseorganisationer håber vi, at lovforslaget vil føre til et samlet og integreret tilbud forankret i regionerne og også med en rigtig høj kvalitet, et tilbud, der sigter mod at koordinere behandlingen af misbrug, psykisk lidelse og somatiske problematikker, for det er ofte noget, der bliver glemt.
Keld Albrechtsen (EL), 2002-01-09:
Men mit spørgsmål var faktisk: Er det virkelig regeringens agt, når og hvis det viser sig, at det er ekspropriation i grundlovens forstand, at skride til en sådan ekspropriation og dermed pålægge staten den udgift at yde fuld erstatning til boligorganisationen?
Thomas Adelskov (S), 2009-02-04:
Og når vi ved, at ledigheden vil stige hen over året - Dansk Industri taler om 100.000, og jeg tror efterhånden der er ved at være konsensus om, at vi har måske 100.000 eller flere ledige, når året er omme - så er det da nu, man skal træffe kloge beslutninger, sådan at vi kan tage toppen af den der ledighed og afbøde de værste konsekvenser i løbet af 2009.
Pia Gjellerup (S), 2005-06-16:
Det er dokumenteret i spørgsmålene til hr. Wedell-Neergaard om de aktivitetsbestemte bidrag, som jo vejer meget, meget, meget forskelligt i kommunerne – i nogle kommuner tre gange så tungt som i andre kommuner og interessant nok tre gange så tungt i fattige kommuner som i rige kommuner – og det skal så samles op i denne samlede kurv, som udgøres af en udligningsreform.
Klaus Hækkerup (S), 2008-01-31:
Derfor vil jeg godt først spørge: Har Venstres ordfører oplysninger om, hvad det vil koste at gå op på 200 km/t.? Venstres ordfører står og siger, at vi skal tage hensyn til de lange strækninger og forbindelserne i landet, men præcis strækningen fra Århus ned til Fredericia indgår jo meget, meget tungt i netop det net, som Venstre har sagt at de vil opgradere, og derfor er det da naturligt at spørge i dag: Vil Venstre opgradere det nu, eller er det også noget, der skal vente til engang ud i fremtiden?